				|

		52012PC0041

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene /* COM/2012/041 final - 2012/0019 (COD) */

			   	EXPUNERE DE MOTIVE
1.           CONTEXTUL PROPUNERII
La 28 iulie 2011, Organul de soluționare
a litigiilor din cadrul Organizației Mondiale a Comerțului (denumit
în continuare „OSL”) a adoptat Raportul Organului de apel și Raportul
grupului special, astfel cum a fost modificat de Raportul Organului de apel, în
cauza „Comunitățile Europene – Măsuri antidumping definitive
privind anumite elemente de fixare din fier sau oțel din China”[1] (denumite
în continuare „rapoartele”).
În rapoarte s-a constatat, printre altele,
că articolul 9 alineatul (5) din Regulamentul (CE) nr. 1225/2009 al
Consiliului din 30 noiembrie 2009 privind protecția împotriva importurilor
care fac obiectul unui dumping din partea țărilor care nu sunt membre
ale Comunității Europene (denumit în continuare „regulamentul
antidumping de bază”)[2]
este incompatibil cu articolele 6.10, 9.2 și 18.4 din Acordul antidumping
al OMC și cu articolul XVI: 4 din Acordul OMC. Articolul 9 alineatul (5)
din regulamentul antidumping de bază prevede că
producătorii-exportatori individuali din țările care nu au
economie de piață, care nu beneficiază de tratament de societate
care funcționează în condițiile unei economii de piață
în conformitate cu articolul 2 alineatul (7) litera (c) din regulamentul
antidumping de bază, vor fi supuși unei taxe aplicabile la nivel
național, cu excepția cazului în care exportatorii pot să
demonstreze că îndeplinesc condițiile pentru acordarea tratamentului
individual prevăzute la articolul 9 alineatul (5) din regulamentul
antidumping de bază [„constatarea OSL cu privire la articolul 9 alineatul
(5) din regulamentul antidumping de bază”].
La 18 august 2011, Uniunea Europeană a
informat OSL că intenționează să pună în aplicare
recomandările și hotărârile OSL în acest litigiu într-un mod
care respectă obligațiile care îi revin în cadrul OMC.
La 19 ianuarie 2012, Uniunea Europeană
și China au convenit că termenul rezonabil de punere în aplicare a
recomandărilor și hotărârilor OSL este de 14 luni și
două săptămâni de la data adoptării rapoartelor de
către OSL. Prin urmare, termenul rezonabil de punere în aplicare va expira
la 12 octombrie 2012.
Scopul prezentei propuneri legislative este de
a pune în aplicare recomandările și hotărârile OSL cu privire la
articolul 9 alineatul (5) din regulamentul antidumping de bază.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
Nu
se aplică.
3.           ELEMENTELE JURIDICE ALE
PROPUNERII
·
Temei juridic
Temeiul juridic al prezentei propuneri este
articolul 207 alineatul (2) din Tratatul privind funcționarea Uniunii
Europene, conform căruia Parlamentul European și Consiliul,
hotărând prin regulamente în conformitate cu procedura legislativă
ordinară, adoptă măsurile care definesc cadrul de punere în aplicare
a politicii comerciale comune.
Prezenta propunere modifică Regulamentul
(CE) nr. 1225/2009 al Comisiei (regulamentul antidumping de bază), care
s-a bazat pe o dispoziție echivalentă din Tratatul de instituire a
Comunității Europene, și anume articolul 133.
·
Principiul subsidiarității
În conformitate cu articolul 3 alineatul (1)
litera (e) din Tratatul privind funcționarea Uniunii Europene, propunerea
intră în sfera de competență exclusivă a Uniunii. În
consecință, principiul subsidiarității nu se aplică.
·
Principiul proporționalității
Propunerea respectă principiul
proporționalității.
·
Alegerea instrumentelor
Instrument propus: regulament al Parlamentului
European și al Consiliului.
Alte instrumente nu ar fi adecvate din
următorul motiv: un regulament trebuie modificat printr-un alt regulament.
4.           IMPLICAȚIILE BUGETARE
Nu se aplică.
5.           ELEMENTE OPȚIONALE
Nu se aplică.
2012/0019 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr.
1225/2009 al Consiliului din 30 noiembrie 2009 privind protecția împotriva
importurilor care fac obiectul unui dumping din partea țărilor care
nu sunt membre ale Comunității Europene
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 207,
având în vedere Regulamentul (CE)
nr. 1515/2001 al Consiliului privind măsurile pe care Comunitatea le
poate lua ca urmare a unui raport adoptat de Organul de soluționare a
litigiilor al OMC privind măsurile antidumping sau antisubvenții,
având în vedere propunerea Comisiei Europene,
după transmiterea proiectului de act
legislativ către parlamentele naționale,
hotărând în conformitate cu procedura
legislativă ordinară,
întrucât:
(1)
La 28 iulie 2011, Organul de soluționare a
litigiilor din cadrul Organizației Mondiale a Comerțului (denumit în
continuare „OSL”) a adoptat Raportul Organului de apel și Raportul
grupului special, astfel cum a fost modificat de Raportul Organului de apel, în
cauza „Comunitățile Europene – Măsuri antidumping definitive
privind anumite elemente de fixare din fier sau oțel din China”[3] (denumite
în continuare „rapoartele”).
(2)
În rapoarte s-a constatat, printre altele, că
articolul 9 alineatul (5) din Regulamentul (CE) nr. 1225/2009 al Consiliului[4] din 30
noiembrie 2009 privind protecția împotriva importurilor care fac obiectul
unui dumping din partea țărilor care nu sunt membre ale
Comunității Europene (denumit în continuare „regulamentul antidumping
de bază”)este incompatibil cu articolele 6.10, 9.2 și 18.4 din
Acordul antidumping al OMC și cu articolul XVI: 4 din Acordul OMC
[„constatarea OSL cu privire la articolul 9 alineatul (5) din regulamentul
antidumping de bază”]. Articolul 9 alineatul (5) din regulamentul
antidumping de bază prevede că producătorii-exportatori
individuali din țările care nu au economie de piață, care
nu beneficiază de tratament de societate care funcționează în
condițiile unei economii de piață în conformitate cu articolul 2
alineatul (7) litera (c) din regulamentul antidumping de bază, vor fi
supuși unei taxe aplicabile la nivel național, cu excepția
cazului în care exportatorii pot să demonstreze că îndeplinesc
condițiile pentru acordarea tratamentului individual prevăzute la
articolul 9 alineatul (5) din regulamentul antidumping de bază.
(3)
Organul de apel a constatat că articolul 9
alineatul (5) din regulamentul antidumping de bază stabilește că
producătorii-exportatori care își desfășoară
activitatea în țările care nu au economie de piață nu au
dreptul la tratament individual și că, pentru a beneficia de acest
tratament, ei au sarcina de a demonstra că îndeplinesc criteriile pentru
acordarea tratamentului individual. Organul de apel consideră că nu
există niciun temei juridic pentru o astfel de prezumție în
acordurile OMC vizate.
(4)
Cu toate acestea, Organul de apel a explicat
că, pentru a se stabili dacă impunerea unei marje de dumping unice
și a unei taxe antidumping unice unui anumit număr de exportatori
este incompatibilă cu articolele 6.10 și 9.2 din Acordul antidumping
al OMC, trebuie să se țină cont de existența anumitor
situații care ar putea arăta că legătura dintre doi sau mai
mulți exportatori este de așa natură încât, deși
aceștia sunt entități distincte din punct de vedere juridic,
trebuie să fie tratați ca o entitate unică. Aceste situații
pot include: (i) existența unor legături între exportatori la nivel
de societate sau la nivel de structură, cum ar fi controlul,
acționariatul și administrarea în comun; (ii) existența unor
legături între exportatori și stat la nivel de societate sau la nivel
de structură, cum ar fi controlul, acționariatul și
administrarea în comun și (iii) existența unui control sau a unei
influențe semnificative din partea statului în ceea ce privește
stabilirea prețurilor și a producției. În această
privință, termenii din modificările propuse care reflectă
aceste situații ar trebui să fie aplicați în lumina
clarificărilor Organului de apel, fără a aduce atingere
termenilor care utilizează o formulare identică sau
asemănătoare în alte dispoziții din regulamentul antidumping de
bază.
(5)
La 18 august 2011, Uniunea Europeană a
informat OSL că intenționează să pună în aplicare
recomandările și hotărârile OSL în acest litigiu într-un mod
care respectă obligațiile care îi revin în cadrul OMC.
(6)
În acest sens, este necesar să se modifice
dispozițiile articolului 9 alineatul (5) din regulamentul antidumping de
bază,
ADOPTĂ PREZENTUL REGULAMENT:
Articolul 1
Regulamentul (CE) nr. 1225/2009 se
modifică după cum urmează:
1. Articolul 9 alineatul (5) se
înlocuiește cu următorul text:
„(5) Se impune o taxă antidumping a
cărei valoare este adecvată fiecărui caz, în mod
nediscriminatoriu, la importurile unui produs, indiferent din ce sursă
provin, despre care s-a constatat că fac obiectul unui dumping și
produc un prejudiciu, cu excepția importurilor care provin din surse
pentru care a fost acceptat un angajament stabilit în conformitate cu prezentul
regulament.
Regulamentul de impunere a măsurilor
antidumping precizează valoarea taxei impuse fiecărui furnizor sau,
în cazul în care acest lucru nu este posibil, valoarea taxei impuse
țării furnizoare în cauză. Furnizorii care sunt distincți
din punct de vedere juridic de alți furnizori sau de stat pot,
totuși, să fie considerați ca entitate unică în scopul
stabilirii taxei. În vederea aplicării prezentului alineat, se poate
ține seama de factori precum existența unor legături la nivel de
structură sau la nivel de societate între furnizori și stat sau între
furnizori, controlul sau influența semnificativă a statului în ceea
ce privește stabilirea prețurilor și a producției sau
structura economică din țara furnizoare.”
Articolul 2
Prezentul regulament intră în vigoare în
a […] zi de la data publicării în Jurnalul Oficial al Uniunii Europene.
Prezentul regulament se aplică tuturor
anchetelor deschise în conformitate cu Regulamentul (CE) nr. 1225/2009
după data intrării în vigoare a prezentului regulament.
Prezentul regulament este obligatoriu
în toate elementele sale și se aplică direct în toate statele membre.
Adoptată la Bruxelles,
Pentru Parlamentul European,                     Pentru
Consiliu,
Președintele                                                  Președintele
[1]               OMC,
Raportul Organului de apel, AB-2011-2,
WT/DS397/AB/R, 15 iulie 2011. OMC, Raportul grupului special,
WT/DS397/R, 29 septembrie 2010. Rapoartele pot fi descărcate de pe site-ul
internet al OMC (http://www.wto.org/english/tratop_e/dispu_e/cazuri_e/ds397_e.htm)
[2]               JO L 343,
22.12.2009, p. 51.
[3]               OMC,
Raportul Organului de apel, AB-2011-2,
WT/DS397/AB/R, 15 iulie 2011. OMC, Raportul grupului special,
WT/DS397/R, 29 septembrie 2010. Rapoartele pot fi descărcate de pe site-ul
internet al OMC
(http://www.wto.org/english/tratop_e/dispu_e/cazuri_e/ds397_e.htm)
[4]               JO L 343,
22.12.2009, p. 51.


Anunţ juridic important

|

52007PC0481

Propunere de regulament al Consiliului de modificare a Regulamentului (CE) nr. 1487/2005 de instituire a unui drept antidumping definitiv şi de percepere definitivă a dreptului provizoriu instituit asupra importurilor anumitor ţesături finite din filamente de poliester originare din Republica Populară Chineză  /* COM/2007/0481 final */

	[pic] | COMISIA COMUNITĂŢILOR EUROPENE |Bruxelles, 24.8.2007COM(2007) 481 finalPropunere deREGULAMENT AL CONSILIULUIde modificare a Regulamentului (CE) nr. 1487/2005 de instituire a unui drept antidumping definitiv şi de percepere definitivă a dreptului provizoriu instituit asupra importurilor anumitor ţesături finite din filamente de poliester originare din Republica Populară Chineză(prezentată de Comisie)EXPUNERE DE MOTIVEContextul propunerii |Motivele şi obiectivele propunerii Prezenta propunere se referă la aplicarea Regulamentului (CE) nr. 384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”), în cazul importurilor anumitor ţesături finite din filamente de poliester originare din Republica Populară Chineză. |Context general Prezenta propunere se înscrie în contextul punerii în aplicare a regulamentului de bază şi reprezintă rezultatul unei anchete care s-a desfăşurat în conformitate cu cerinţele procedurale şi de fond prevăzute în regulamentul de bază. |Dispoziţii în vigoare în sfera de acoperire a propunerii Nu este cazul. |Coerenţa cu alte politici şi obiective ale Uniunii Nu este cazul. |Consultarea părţilor interesate şi evaluarea impactului |Consultarea părţilor interesate |Părţile interesate vizate de procedură au avut ocazia de a-şi apăra interesele în timpul anchetei, în conformitate cu dispoziţiile regulamentului de bază. |Obţinerea şi utilizarea expertizei |Expertiza externă nu a fost necesară. |Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conţine o listă completă de condiţii care trebuie evaluate. |Elemente juridice ale propunerii |Sinteza acţiunii propuse La 28.12.2006 a fost deschisă, în temeiul articolului 12 din regulamentul de bază, o nouă anchetă privind măsurile antidumping instituite prin Regulamentul (CE) nr. 1487/2005 al Consiliului cu privire la importurile anumitor ţesături finite din filamente de poliester originare din Republica Populară Chineză. Prezenta propunere de regulament al Consiliului de modificare a regulamentului Consiliului menţionat anterior se bazează pe rezultatele noii anchete de determinare a existenţei absorbţiei măsurilor antidumping menţionate mai sus. Ca urmare a acesteia, au fost calculate o nouă marjă de dumping şi un nou drept antidumping. Prin urmare, se propune adoptarea de către Consiliu a prezentei propuneri de regulament al Consiliului, care trebuie să fie publicată în Jurnalul Oficial al Uniunii Europene până la 27 septembrie 2007 cel târziu. |Temeiul juridic Regulamentul (CE) nr. 384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005. |Principiul subsidiarităţii Propunerea ţine exclusiv de competenţa Comunităţii. Prin urmare, principiul subsidiarităţii nu se aplică. |Principiul proporţionalităţii Propunerea respectă principiul proporţionalităţii din următoarele motive: |Tipul acţiunii este descris în regulamentul de bază menţionat anterior şi nu permite luarea unei decizii la nivel naţional. |Nu sunt necesare indicaţii privind măsura în care sarcina financiară şi administrativă care revine Comunităţii, guvernelor naţionale, autorităţilor locale şi regionale, operatorilor economici şi cetăţenilor este limitată şi proporţională cu obiectivul propunerii. |Alegerea instrumentelor |Instrumente propuse: regulament. |Alte mijloace nu ar fi potrivite, deoarece regulamentul de bază nu prevede opţiuni alternative. |Incidenţa bugetară |Propunerea nu are nicio incidenţă asupra bugetului comunitar. |Propunere deREGULAMENT AL CONSILIULUIde modificare a Regulamentului (CE) nr. 1487/2005 de instituire a unui drept antidumping definitiv şi de percepere definitivă a dreptului provizoriu instituit asupra importurilor anumitor ţesături finite din filamente de poliester originare din Republica Populară ChinezăCONSILIUL UNIUNII EUROPENE,având în vedere Tratatul de instituire a Comunităţii Europene,având în vedere Regulamentul (CE) nr.384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene[1] (denumit în continuare „regulamentul de bază”), în special articolele 9 şi 12,având în vedere propunerea Comisiei prezentată după consultarea Comitetului consultativ,întrucât:A. PROCEDURA1. Măsurile iniţiale(1) În septembrie 2005, în urma unei anchete antidumping (denumită în continuare „ancheta iniţială”) efectuată de Consiliu, au fost instituite prin Regulamentul (CE) nr. 1487/2005[2] drepturi antidumping definitive (denumite în continuare „măsurile iniţiale”) asupra importurilor anumitor ţesături finite din filamente de poliester (denumite în continuare „ţesături finite”) originare din Republica Populară Chineză (denumită în continuare „China”). Nivelurile dreptului aplicabile în cazul ţesăturilor finite din China variau între 14,1% şi 56,2%.2. Cererea pentru o nouă anchetă privind absorbţia măsurilor(2) La 13 noiembrie 2006, a fost depusă o cerere pentru o nouă anchetă privind măsurile iniţiale, în conformitate cu articolul 12 din regulamentul de bază. Această cerere a fost prezentată de AIUFFASS (denumit în continuare „reclamant”), în numele unor producători care deţin o proporţie majoră, în acest caz peste 30%, din producţia comunitară de ţesături finite.(3) Reclamantul a furnizat suficiente informaţii care arată faptul că, în urma instituirii drepturilor antidumping iniţiale asupra ţesăturilor finite originare din China, preţurile la export au scăzut şi că preţurile de revânzare sau de vânzare ulterioară în Comunitate au suferit insuficiente modificări. Se afirmă faptul că aceasta a dus la o creştere a practicilor de dumping care a împiedicat efectele corective scontate ale măsurilor în vigoare. Reclamantul a furnizat, de asemenea, dovezi conform cărora importurile produselor în cauză originare din China continuă să pătrundă, în cantităţi semnificative, pe piaţa comunitară.3. Noua anchetă privind absorbţia măsurilor(4) La 28 decembrie 2006, Comisia a anunţat, printr-un aviz (denumit în continuare „aviz de deschidere a anchetei”) publicat în Jurnalul Oficial al Uniunii Europene [3], deschiderea unei noi anchete, în conformitate cu articolul 12 din regulamentul de bază, privind măsurile antidumping aplicabile importurilor de ţesături finite originare din China.(5) Comisia a informat oficial producătorii / exportatorii cunoscuţi ca fiind vizaţi, reprezentanţii ţării exportatoare, importatorii şi utilizatorii cu privire la deschiderea noii anchete. Părţilor interesate li s-a oferit ocazia de a-şi face cunoscute opiniile în scris şi de a solicita o audiere în termenul menţionat în avizul de deschidere a anchetei. Comisia a trimis chestionare tuturor părţilor cunoscute ca fiind interesate.(6) Având în vedere numărul considerabil de producători-exportatori şi de importatori interesaţi care au participat la ancheta iniţială, în avizul de deschidere a anchetei s-a propus să se recurgă la eşantionare, în conformitate cu articolul 17 din regulamentul de bază. Pentru a permite Comisiei să decidă dacă eşantionarea este necesară şi, în cazul afirmativ, să selecteze un eşantion, toţi producătorii-exportatori şi toţi importatorii au fost rugaţi să se prezinte Comisiei şi să-i furnizeze acesteia unele informaţii de bază.(7) Comisia a căutat şi a verificat toate informaţiile considerate necesare pentru a stabili dacă preţurile la export au scăzut şi dacă preţurile de revânzare sau de vânzare ulterioară în Comunitate au suferit insuficiente modificări. Au fost efectuate vizite de verificare la sediul următorilor producători / exportatori din China, precum şi la sediul societăţilor aflate în legătură, dacă a fost cazul:-  Nantong Teijin Co. Ltd şi importatorul afiliat NI-Teijin Shoji Europe GmbH-  Fuzhou Fuhua Textile & Printing Dyeing Co. Ltd-  Fuzhou Ta-Tung Textile Works Co. Ltd-  Hangzhou Delicacy Textile Co. Ltd-  Shaoxing County Jiade Weaving and Dyeing Co. Ltd-  Wujiang Xiangsheng Textile dyeing & Finishing Co. Ltd şi societatea afiliată-  Wujiang Longsheng Textile Co. Ltd(8) Perioada acoperită de prezenta anchetă (denumită în continuare „noua perioadă de anchetă”) este cuprinsă între 1 octombrie 2005 şi 30 septembrie 2006. Această perioadă a fost utilizată pentru a determina nivelul actual al preţurilor la export şi nivelul preţurilor practicate la nivelul primului client independent din Comunitate. Pentru a determina dacă preţurile din Comunitate au evoluat suficient, nivelurile preţurilor practicate în cursul noii perioade de anchetă au fost comparate cu cele practicate în cursul perioadei de anchetă iniţială, cuprinsă între 1 aprilie 2003 şi 30 martie 2004.(9) Trebuie reţinut faptul că a fost necesară asigurarea de către Comisie a unei perioade suficient de îndelungate pentru ca părţile interesate să se prezinte şi pentru a fi selectat eşantionul producătorilor-exportatori din China, în conformitate cu articolul 17 din regulamentul de bază. Având în vedere diverse împrejurări excepţionale, părţile care au cooperat au solicitat, de asemenea, o extindere a termenelor acordate pentru trimiterea răspunsurilor. Această extindere a fost acordată în cazurile care au fost justificate în mod corespunzător. Din aceste motive, noua anchetă a depăşit cu puţin perioada normală de şase luni prevăzută la articolul 12 alineatul (4) din regulamentul de bază.B. PRODUSUL ÎN CAUZĂ(10) Produsul pentru care a fost deschisă noua anchetă este acelaşi produs care a făcut obiectul anchetei iniţiale, şi anume ţesăturile finite din filamente de poliester (denumite în continuare „ţesături finite”), înregistrate în mod obişnuit sub codurile NC: ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90 şi ex 5407 69 10 şi ex 5407 69 90. Produsul în cauză este definit ca ţesături din fire de filamente sintetice care conţin cel puţin 85 % din greutate filamente de poliester texturate şi/sau netexturate, vopsite (inclusiv cele vopsite în alb) sau imprimate, originare din Republica Populară Chineză. Produsul în cauză este folosit mai ales în industria textilă.C. NOUA ANCHETĂ(11) În general, o anchetă nouă deschisă în conformitate cu articolul 12 din regulamentul de bază are drept scop să stabilească dacă, în urma instituirii măsurilor antidumping iniţiale, preţurile din Comunitate pentru ţesăturile finite originare din China au suferit suficient de multe modificări. Într-o a doua etapă, în cazul în care se ajunge la concluzia că absorbţia măsurilor a avut loc, trebuie calculată o nouă marjă de dumping. Articolul 12 din regulamentul de bază prevede că importatorii/utilizatorii şi exportatorii au posibilitatea de a prezenta elemente de probă care să justifice menţinerea preţurilor în Comunitate după instituirea măsurilor din alte cauze decât absorbţia drepturilor antidumping.1. Eşantionarea(12) După cum se menţionează la considerentul (6) de mai sus, Comisia a solicitat tuturor producătorilor-exportatori şi tuturor importatorilor să se prezinte, să furnizeze unele informaţii de bază referitoare la activităţile desfăşurate în cursul noii perioade de anchetă şi să îşi exprime disponibilitatea de a fi incluşi în eşantion.(a) Producătorii / exportatorii(13) 26 de producători / exportatori au fost de acord să furnizeze informaţiile solicitate şi să fie incluşi în eşantion. Având în vedere numărul considerabil de producători / exportatori, s-a decis faptul că eşantionarea era necesară pentru stabilirea unei eventuale absorbţii de către producătorii / exportatorii din China. Acordându-se o atenţie preferenţială companiilor incluse în eşantionul anchetei iniţiale, a fost efectuată o selecţie care a permis acoperirea unei cantităţi reprezentative de exporturi cât mai mare şi care să poată fi examinată în mod corespunzător în cursul perioadei de timp disponibile. Autorităţile chineze au fost consultate cu privire la eşantion, în conformitate cu articolul 17 alineatul (2) din regulamentul de bază şi nu au avut nicio obiecţie.(14) Iniţial, au fost selectate nouă societăţi pentru a fi incluse în eşantion. Dintre acestea, o societate a beneficiat de un tratament individual, în timp ce celorlalte opt le-a fost acordat statutul de economie de piaţă în cursul anchetei iniţiale. Cu puţin timp înaintea efectuării vizitelor de verificare în China, două societăţi (cea care beneficia de tratament individual şi una dintre societăţile cărora li se acordase statutul de economie de piaţă) au decis să se retragă din eşantion. S-a considerat că aceste două societăţi nu au cooperat la ancheta actuală. Prin urmare, au rămas 24 de societăţi care au cooperat şi un eşantion constituit din 7 producători / exportatori cărora li se acordase statutul de economie de piaţă. La acel moment, Comisia a remarcat faptul că la anchetă nu a cooperat niciun producător / exportator care să beneficieze de un tratament individual.(15) Toate cele şapte societăţi rămase în eşantion beneficiau de statutul de economie de piaţă şi deţineau 78% din totalul exporturilor efectuate către UE de toate societăţile care au cooperat la anchetă şi, respectiv, 23,9% din totalul exporturilor chineze de ţesături finite către piaţa comunitară. În acea etapă a noii anchete, s-a considerat că aceste societăţi reprezentau numărul cel mai ridicat de societăţi care puteau fi examinate în mod corespunzător în cursul perioadei de timp disponibile. În acest sens, cele şapte societăţi au fost considerate reprezentative pentru eşantionarea din cadrul noii anchete.(b) Importatorii(16) Niciun importator independent nu a furnizat informaţiile solicitate în conformitate cu termenele prevăzute în avizul de deschidere a anchetei.2. Lipsa cooperării(17) Cei 24 de producători / exportatori care au cooperat şi care şi-au exprimat acordul de a fi incluşi în eşantion reprezentau aproximativ 30% din totalul exporturilor chineze de ţesături finite către Comunitate. După cum se menţionează la considerentul (14) de mai sus, alţi doi producători şi-au retras participarea. Prin urmare, rata lipsei de cooperare a reprezentat aproximativ 70% din totalul exporturilor de ţesături finite către piaţa comunitară.(18) Din acest motiv, rata lipsei de cooperare a fost considerată ridicată.3. Variaţia preţurilor în Comunitate3.1. Generalităţi(19) Trebuie reamintit faptul că niciun importator sau utilizator independent al produsului în cauză nu şi-a manifestat interesul de a coopera la noua anchetă. După cum se menţionează la considerentul (18) de mai sus, rata lipsei de cooperare a producătorilor / exportatorilor din China este ridicată.(20) Cu excepţia unui producător / exportator care a fost inclus în eşantion, configuraţia schimburilor comerciale de ţesături finite originare din China este caracterizată prin absenţa intermediarilor afiliaţi care să importe produsul în cauză în Comunitate, în scopul revânzării. Cumpărătorii de ţesături finite independenţi sunt, în general, societăţi utilizatoare care importă direct produsul în cauză pentru propriul consum intern.(21) S-a constatat faptul că, în cazul vânzărilor la export efectuate de producătorii / exportatorii incluşi în eşantionul din cadrul noii perioade de anchetă, condiţiile de vânzare erau stabilite, în general, pe bază CIF (cost, asigurare, navlu). Din acest motiv şi în scopul evaluării oricărei variaţii a preţurilor, nivelul preţurilor pentru produsul în cauză a fost stabilit mai întâi la nivelul CIF. Pentru noua perioadă de anchetă, preţul CIF la frontiera comunitară a fost stabilit pe baza informaţiilor furnizate de producătorii / exportatorii chinezi incluşi în eşantion şi care au cooperat la anchetă.3.2. Variaţia preţului de revânzare în Comunitate pentru societăţile incluse în eşantion(22) În vederea evaluării oricărei variaţii a preţurilor în Comunitate la nivelul producătorilor / exportatorilor, preţul mediu al ţesăturilor finite, stabilit în funcţie de tip pentru perioada de desfăşurare a noii anchete, a fost comparat cu preţul mediu al ţesăturilor finite stabilit în cursul anchetei iniţiale la acelaşi nivel de comercializare şi pentru aceleaşi condiţii de livrare.(23) În acest sens, în urma comparaţiei a reieşit faptul că preţul mediu în Comunitate al ţesăturilor finite originare din China, pentru toate societăţile incluse în eşantion, nu a scăzut în cursul noii perioade de anchetă.(24) Variaţia preţului de revânzare pentru un importator afiliat stabilit în Comunitate a fost evaluată în funcţie de tip. Comparaţia dintre preţurile de revânzare în Comunitate către clienţi independenţi a fost efectuată, pentru aceleaşi condiţii de livrare, între cele două perioade de anchetă. Pe baza informaţiilor obţinute, s-a demonstrat faptul că preţurile crescuseră cu sume ce depăşesc dreptul antidumping.3.3. Solicitările părţilor interesate(25) Unele părţi interesate au susţinut că trebuie efectuate ajustări ale preţului la export, invocând drept justificare faptul că variaţia cursului de schimb USD/EUR ar fi dus la o scădere artificială a preţului la export în cursul noii perioade de anchetă. Cu toate acestea, având în vedere faptul că în cursul noii perioade de anchetă nu a fost constatată nicio scădere a preţurilor, chiar şi înaintea aplicării ajustării solicitate, care să implice o scădere a preţurilor în perioada anchetei iniţiale, s-a considerat că nu este nevoie ca această solicitare să fie examinată.3.4. Variaţia preţului de revânzare în Comunitate pentru societăţile care nu au cooperat la anchetă(26) Având în vedere rata ridicată a lipsei de cooperare, care este în acest caz de aproximativ 70%, trebuie instituit un drept privind absorbţia în cazul tuturor producătorilor / exportatorilor din Republica Populară Chineză care refuză să coopereze. Acest drept trebuie să fie instituit în baza articolului 18 din regulamentul de bază, şi anume pe baza celor mai bune informaţii disponibile.(27) În cazul de faţă, se consideră că datele disponibile prin intermediul statisticilor Eurostat privind importurile constituie sursa directă cea mai demnă de încredere, care poate fi utilizată în vederea stabilirii nivelului la care exportatorii chinezi care nu au participat la anchetă efectuau exportul de ţesături finite către piaţa comunitară. Dacă excludem din statisticile Eurostat datele verificate la nivelul societăţilor care au cooperat la anchetă şi pentru care nu a fost constatată existenţa absorbţiei, marja de absorbţie pentru societăţile care nu au cooperat la anchetă este, pe baza datelor oferite de Eurostat, de 18,6%.3.5. Concluzii privind variaţia preţului de vânzare în Comunitate(28) Pe baza faptelor şi a considerentelor prezentate anterior, s-a concluzionat că în cazul niciunuia dintre producătorii / exportatorii incluşi în eşantion nu a existat o absorbţie a dreptului antidumping în vigoare. În consecinţă, nu trebuie instituit un drept privind absorbţia în cazul niciunuia dintre producătorii / exportatorii din China care au fost de acord să coopereze la anchetă şi să fie incluşi în eşantion.(29) Cu toate acestea, un drept de 18,6% privind absorbţia trebuie aplicat în cazul tuturor producătorilor / exportatorilor din China care nu au cooperat la anchetă.4 . Noul nivel al măsurii(a) Pentru societăţile incluse în eşantion(30) Având în vedere faptul că societăţile incluse în eşantion au fost în măsură să demonstreze că nu s-a manifestat nicio scădere a preţului pe care îl practicau pentru produsul în cauză la exportul pe piaţa comunitară, nivelul măsurilor rămâne neschimbat:Societate | Drept definitiv |Fuzhou Fuhua Textile & Printing Dyeing Co., Ltd | 14,1% |Fuzhou Ta-Tung Textile Works Co., Ltd | 14,1% |Hangzhou De Licacy Textile Co., Ltd | 14,1% |Nantong Teijin Co. Ltd | 14,1% |Shaoxing County Jiade Weaving and Dyeing Co., Ltd | 14,1% |Wujiang Longsheng Textile Co., Ltd | 14,1% |Wujiang Xiangsheng Textile Dyeing & Finishing Co., Ltd | 14,1% |(b) Pentru producătorii-exportatori care au cooperat la anchetă şi care nu au fost incluşi în eşantion,(31) Aceeaşi concluzie se aplică în cazul celor 17 societăţi care şi-au manifestat interesul de a coopera şi au fost de acord să fie incluse în eşantion:Societate | Drept antidumping definitiv |Shaoxing Zhengda Group Co., Ltd | 14,1% |Far Eastern Industries (Shanghai) Ltd | 14,1% |Zhejiang Yonglong Enterprises Co., Ltd | 14,1% |Zhuji Bolan Textile Industrial Development Co., Ltd | 14,1% |Zhejiang Shaoxing Tianyuan Textile Printing and Dyeing Co., Ltd | 14,1% |Zhejiang XiangSheng Group Co., Ltd | 14,1% |Hangzhou ZhenYa Textile Co., Ltd | 14,1% |Huzhou Styly Jingcheng Textile Co., Ltd | 14,1% |Hangzhou Yongsheng Textile Co., Ltd | 14,1% |Zhejiang Shaoxing Yongli Printing and Dyeing Co., Ltd | 14,1% |Hangzhou Hongfeng Textile Co., Ltd | 14,1% |Shaoxing Yinuo Printing & Dyeing Co., Ltd | 14,1% |Shaoxing Ancheng Cloth industrial Co., Ltd | 14,1% |Hangzhou Jieenda Textile Co., Ltd | 14,1% |Hangzhou Mingyuan Textile Co., Ltd | 14,1% |Hangzhou Yililong Textile Co., Ltd | 14,1% |Zheijiang Singmetat Print and Dyeing Co. Ltd | 56.2% |(c) Pentru toţi ceilalţi producători-exportatori,(32) În cazul părţilor care nu au cooperat la anchetă, după cum se menţionează la considerentul (26) de mai sus, s-a considerat că este adecvat să fie modificat nivelul dreptului antidumping în conformitate cu ultima teză din articolul 12 alineatul (3) din regulamentul de bază. Nivelul revizuit al dreptului definitiv antidumping aplicabil preţului net franco frontieră comunitară, înainte de vămuire, se stabileşte după cum urmează:Societate | Drept definitiv |Hangzhou CaiHong Textile Co., Ltd | 55,7% |Hangzhou Fuen Textile Co., Ltd | 55,7% |Hangzhou Jinsheng Textile Co., Ltd | 55,7% |Hangzhou Shenda Textile Co., Ltd | 28,2% |Hangzhou Xiaoshan Phoenix Industry Co., Ltd | 55,7% |Hangzhou Zhengda Textile Co., Ltd | 55,7% |Shaoxing China Light & Textile Industrial City Somet Textile Co., Ltd | 55,7% |Shaoxing County Fengyi Textile Printing & Dyeing Co., Ltd | 55,7% |Shaoxing County Huaxiang Textile Co., Ltd | 45,3 % |Shaoxing County Pengyue Textile Co., Ltd | 28,2% |Shaoxing County Qing Fang Cheng Textiles Imp. & Exp. Co., Ltd | 52,5% |Shaoxing County Xingxin Textile Co., Ltd | 28,2% |Shaoxing Golden tree silk Printing Dyeing and Sandwashing Co., Ltd | 55,7% |Shaoxing Nanchi Textile Printing-Dyeing Co., Ltd | 55,7% |Shaoxing Ronghao Textiles Co., Ltd | 52,5% |Shaoxing Tianlong Import and Export Co., Ltd | 65% |Shaoxing Xinghui Textile Co., Ltd | 55,7% |Shaoxing Yongda Textiles Co., Ltd | 55,7% |Wujiang Canhua Imp. & Exp. Co., Ltd | 74,8% |Zhejiang Golden Time Printing and Dyeing knitwear Co., Ltd | 55,7% |Zhejiang Huagang Dyeing and Weaving Co., Ltd | 55,7% |Zhejiang Shaoxiao Printing and Dyeing Co., Ltd | 55,7% |Toate celelalte societăţi | 74,8% |5. Dispoziţii speciale pentru exportatorii din China în cazul cărora este posibil să nu existe absorbţie(33) Având în vedere rezultatele anchetei, precum şi cooperarea scăzută din partea societăţilor din China care poate fi legată de faptul că producătorii-exportatori de ţesături finite sunt întreprinderi mici şi mijlocii, Comunitatea ar putea reexamina situaţia exportatorilor care nu au fost în măsură să coopereze la noua anchetă, cu condiţia ca exportatorii să prezinte probe din care să reiasă faptul că aceştia nu au absorbit măsurile antidumping în vigoare în cursul actualei perioade de anchetă. Această posibilitate este oferită tuturor producătorilor / exportatorilor din China ai produsului în cauză.ADOPTĂ PREZENTUL REGULAMENT:Articolul 1La articolul 1 din Regulamentul (CE) nr.1487/2005, alineatul (2) se înlocuieşte cu următorul text:‘2. Nivelul dreptului antidumping definitiv aplicabil preţului net franco frontieră comunitară, înainte de vămuire, pentru produsele prezentate în alineatul (1) şi fabricate de societăţile enumerate mai jos, se stabileşte după cum urmează:Societate | Drept antidumping definitiv | Cod adiţional TARIC |Fuzhou Fuhua Textile & Printing Dyeing Co., Ltd | 14,1% | A617 |Fuzhou Ta-Tung Textile Works Co., Ltd | 14,1% | A617 |Hangzhou De Licacy Textile Co., Ltd | 14,1% | A617 |Nantong Teijin Co. Ltd | 14,1% | A617 |Shaoxing County Jiade Weaving and Dyeing Co., Ltd | 14,1% | A617 |Wujiang Longsheng Textile Co., Ltd | 14,1% | A617 |Wujiang Xiangsheng Textile Dyeing & Finishing Co., Ltd | 14,1% | A617 |Shaoxing Zhengda Group Co., Ltd | 14,1% | A617 |Far Eastern Industries (Shanghai) Ltd | 14,1% | A617 |Zhejiang Yonglong Enterprises Co., Ltd | 14,1% | A617 |Zhuji Bolan Textile Industrial Development Co., Ltd | 14,1% | A617 |Zhejiang Shaoxing Tianyuan Textile Printing and Dyeing Co., Ltd | 14,1% | A617 |Zhejiang XiangSheng Group Co., Ltd | 14,1% | A617 |Hangzhou ZhenYa Textile Co., Ltd | 14,1% | A617 |Huzhou Styly Jingcheng Textile Co., Ltd | 14,1% | A617 |Hangzhou Yongsheng Textile Co., Ltd | 14,1% | A617 |Zhejiang Shaoxing Yongli Printing and Dyeing Co., Ltd | 14,1% | A617 |Hangzhou Hongfeng Textile Co., Ltd | 14,1% | A617 |Shaoxing Yinuo Printing & Dyeing Co., Ltd | 14,1% | A617 |Shaoxing Ancheng Cloth industrial Co., Ltd | 14,1% | A617 |Hangzhou Jieenda Textile Co., Ltd | 14,1% | A617 |Hangzhou Mingyuan Textile Co., Ltd | 14,1% | A617 |Hangzhou Yililong Textile Co., Ltd | 14,1% | A617 |Zheijiang Singmetat Print and Dyeing Co. Ltd | 56.2% | A836 |Hangzhou CaiHong Textile Co., Ltd | 55,7% | A623 |Hangzhou Fuen Textile Co., Ltd | 55,7% | A623 |Hangzhou Jinsheng Textile Co., Ltd | 55,7% | A623 |Hangzhou Shenda Textile Co., Ltd | 28,2% | A837 |Hangzhou Xiaoshan Phoenix Industry Co., Ltd | 55,7% | A623 |Hangzhou Zhengda Textile Co., Ltd | 55,7% | A623 |Shaoxing China Light & Textile Industrial City Somet Textile Co., Ltd | 55,7% | A623 |Shaoxing County Fengyi Textile Printing & Dyeing Co., Ltd | 55,7% | A623 |Shaoxing County Huaxiang Textile Co., Ltd | 45,3 % | A619 |Shaoxing County Pengyue Textile Co., Ltd | 28,2% | A837 |Shaoxing County Qing Fang Cheng Textiles Imp. & Exp. Co., Ltd | 52,5% | A621 |Shaoxing County Xingxin Textile Co., Ltd | 28,2% | A837 |Shaoxing Golden tree silk Printing Dyeing and Sandwashing Co., Ltd | 55,7% | A623 |Shaoxing Nanchi Textile Printing-Dyeing Co., Ltd | 55,7% | A623 |Shaoxing Ronghao Textiles Co., Ltd | 52,5% | A620 |Shaoxing Tianlong Import and Export Co., Ltd | 65% | A622 |Shaoxing Xinghui Textile Co., Ltd | 55,7% | A623 |Shaoxing Yongda Textiles Co., Ltd | 55,7% | A623 |Wujiang Canhua Imp. & Exp. Co., Ltd | 74,8% | A618 |Zhejiang Golden Time Printing and Dyeing knitwear Co., Ltd | 55,7% | A623 |Zhejiang Huagang Dyeing and Weaving Co., Ltd | 55,7% | A623 |Zhejiang Shaoxiao Printing and Dyeing Co., Ltd | 55,7% | A623 |Toate celelalte societăţi | 74,8% | A999 |Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles,Pentru ConsiliuPreşedintele [1] JO L 56, 06.3.1996, p. 1. Regulament, astfel cum a fost modificat ultima dată prin Regulamentul (CE) nr. 2117/2005[2] JO L 240, 16.9.2005, p. 1.[3] JO C 320, 28.12.2006, p. 8.


|

52011PC0384

/* COM/2011/0384 final - COD 2011/0169 */  Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 617/2009 al Consiliului de deschidere a unui contingent tarifar autonom pentru importurile de carne de vită de calitate superioară

	EXPUNERE DE MOTIVECONTEXTUL PROPUNERII-  Context generalConform rapoartelor referitoare la măsurile comunitare privind carnea şi produsele din carne (hormoni) [1], întocmite de grupul special şi de organul de apel şi adoptate la 13 februarie 1998 de Organul de soluţionare a litigiilor (OSL) din cadrul Organizaţiei Mondiale a Comerţului (OMC), interdicţia comunitară de a importa carne şi produse din carne care provin de la bovine tratate cu anumiţi hormoni de stimulare a creşterii nu era conformă cu Acordul privind aplicarea măsurilor sanitare şi fitosanitare (Acordul SPS). Statele Unite ale Americii şi Canada au solicitat şi au obţinut de la OSL autorizaţia de a suspenda acordarea de concesii Comunităţii, în sume anuale de 116,8 milioane USD, respectiv 11,3 milioane CAD.Comunitatea s-a conformat deciziilor şi recomandărilor OSL prin adoptarea Directivei 2003/74/CE a Parlamentului European şi a Consiliului din 22 septembrie 2003 de modificare a Directivei 96/22/CE a Consiliului din 29 aprilie 1996 privind interzicerea utilizării anumitor substanţe cu efect hormonal sau tireostatic şi a substanţelor beta-agoniste în creşterea animalelor. Statele Unite şi Canada au considerat însă că, în continuare, Uniunea nu respecta obligaţiile care îi reveneau în cadrul OMC şi că, prin urmare, puteau continua să aplice sancţiuni. Comunitatea a contestat menţinerea sancţiunilor prin intermediul unor noi litigii în cadrul OMC.La 31 martie 2008, grupul special instituit pentru litigiile Statele Unite –– Menţinerea suspendării obligaţiilor în litigiul CE – Hormoni şi Canada –– Menţinerea suspendării obligaţiilor în litigiul CE – Hormoni a concluzionat că Statele Unite şi Canada au încălcat anumite proceduri. În acelaşi timp însă, grupul special a concluzionat că măsura considerată incompatibilă cu Acordul SPS în litigiul CE –– Hormoni nu a fost eliminată în întregime de Comunităţile Europene.La 16 octombrie 2008, organul de apel a infirmat parţial constatările grupului special referitoare la viciile de procedură, constatând că anumite concluzii referitoare la presupusul eşec în ceea ce priveşte eliminarea măsurii considerate incompatibile cu Acordul SPS nu pot fi fundamentate. Organul de apel a recomandat OSL să solicite Statelor Unite, Canadei şi Comunităţilor Europene iniţierea fără întârziere a procedurilor în temeiul articolului 21 alineatul (5) din memorandumul de înţelegere al organului de soluţionare a litigiilor (OSL) al OMC, cu scopul de a rezolva diferendul dintre acestea în ceea ce priveşte chestiunea eliminării măsurii considerate neconforme în litigiul CE - Hormoni şi chestiunea valabilităţii, din punct de vedere juridic, a menţinerii suspendării concesiilor de către Statele Unite şi Canada.La 22 decembrie 2008, Comunitatea a solicitat şi ulterior a participat la consultări cu Statele Unite ale Americii şi Canada în litigiile iniţiale Hormoni , în conformitate cu articolul 21 alineatul (5) al OSL.În paralel, Comisia şi Statele Unite au analizat posibilitatea găsirii unei soluţii în acest litigiu fără a aduce atingere propriilor puncte de vedere referitoare la conformitatea măsurilor Uniunii cu normele OMC, cu scopul de a pune capăt acestui litigiu comercial transatlantic de lungă durată. S-a încercat de asemenea găsirea unei soluţii paralele împreună cu Canada.În mai 2009, s-a stabilit că o soluţie practică, în virtutea căreia Uniunea ar deschide, pe baza clauzei naţiunii celei mai favorizate, un contingent tarifar autonom suplimentar pentru carnea de vită de calitate superioară, iar Statele Unite ar reduce valoarea sancţiunilor, ar constitui un mijloc eficient de a îmbunătăţi relaţiile comerciale şi de a evita escaladarea litigiului.Memorandumul de înţelegere în cauză, dintre Statele Unite ale Americii şi Comisia Europeană referitor la importul de carne de vită provenind de la animale netratate cu anumiţi hormoni de stimulare a creşterii şi la taxele majorate aplicate de Statele Unite anumitor produse din Comunităţile Europene a fost aprobat de Consiliu prin scrisoarea din 12 mai 2009 şi semnat la Geneva la 13 mai 2009[2]. Memorandumul prevede un acord în trei etape care reduce progresiv nivelul sancţiunilor impuse de Statele Unite asupra produselor din Uniune, în timp ce Uniunea majorează progresiv contingentul tarifar pentru carnea de vită de calitate superioară netratată cu hormoni de creştere. Contingentul tarifar pentru carnea de vită de calitate superioară aferent primei etape (20 000 de tone) a fost stabilit prin Regulamentul (CE) nr. 617/2009 al Consiliului. Într-o a doua etapă, Statele Unite urmează să suspende toate sancţiunile aflate încă în vigoare, iar Uniunea va majora acest contingent tarifar cu încă 25 000 de tone.La 17 martie 2011, Comisia Europeană a semnat de asemenea un memorandum de înţelegere cu Guvernul Canadei referitor la importul de carne de vită provenind de la animale netratate cu anumiţi hormoni de stimulare a creşterii şi la taxele majorate aplicate de Canada anumitor produse din Uniunea Europeană[3]. Acest memorandum de înţelegere suspendă toate sancţiunile impuse de Canada şi prevede majorarea de către Uniune a contingentului tarifar autonom pentru carnea de vită de calitate superioară cu încă 1 500 de tone (etapa întâi) şi alte 1 700 de tone (etapa a doua). Calendarul prevăzut pentru prima şi cea de a doua fază este identic în ambele memorandumuri, atât cel încheiat cu SUA, cât şi cel încheiat cu Canada. Se prevede, în special, ca cea de a doua etapă să înceapă în mod normal la 1 august 2012, în cadrul ambelor memorandumuri.-  Motivele şi obiectivele propuneriiPentru a fi în măsură să stabilească sus-menţionatele majorări ale contingentului tarifar existent pentru carnea de vită de calitate superioară până la un total de 21 500 de tone (etapa întâi) şi, ulterior, la 48 200 de tone, prevăzute în etapa a doua a ambelor memorandumuri de înţelegere, care începe la 1 august 2012, procedura legislativă trebuie demarată în timp util.Acest fapt este de asemenea necesar pentru a asigura conformitatea cu rezoluţia adoptată de Parlamentul European la 8 martie 2011 care invită Comisia să se asigure că soluţionarea litigiului „carne de vită cu hormoni” va permite suspendarea sancţiunilor aplicate produselor din UE, garantând în acelaşi timp că importurile de carne de vită în UE sunt conforme cu cerinţele Uniunii[4].ELEMENTELE JURIDICE ALE PROPUNERII-  Rezumatul acţiunii propuseScopul prezentei propuneri este de a solicita Parlamentului European şi Consiliului modificarea actualului regulament de deschidere a unui contingent tarifar autonom pentru importurile de carne de vită de calitate superioară, în scopul implementării măsurilor prevăzute în memorandumul de înţelegere semnat cu Statele Unite ale Americii şi, respectiv, cu Canada.În plus, modificarea introduce alinierea necesară a competenţelor de executare ale Comisiei cu Tratatul de la Lisabona.-  Temei juridicArticolul 207 din Tratatul privind funcţionarea Uniunii Europene.-  Principiul subsidiarităţiiPropunerea este de competenţa exclusivă a Uniunii, în conformitate cu articolul 3 alineatul (1) litera (e) din Tratatul privind funcţionarea Uniunii Europene. În consecinţă, principiul subsidiarităţii nu se aplică.-  Principiul proporţionalităţiiPropunerea respectă principiul proporţionalităţii.-  Alegerea instrumentelorInstrumentul propus: Regulament al Parlamentului European şi al Consiliului.Alte instrumente nu ar fi adecvate din următorul motiv: un regulament trebuie modificat printr-un alt regulament.IMPLICAŢII BUGETARETaxa vamală aferentă acestui contingent tarifar va rămâne fixată la zero. În funcţie de evoluţia situaţiei pe piaţa cărnii de vită, este posibil ca importurile de carne de vită de calitate superioară să nu mai fie efectuate în cadrul contingentului existent fixat prin Regulamentul (CE) nr. 810/2008 sau în afara contingentului. Acest fapt poate implica o pierdere de resurse proprii ale Uniunii ( a se vedea fişa financiară).2011/0169 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIde modificare a Regulamentului (CE) nr. 617/2009 al Consiliului de deschidere a unui contingent tarifar autonom pentru importurile de carne de vită de calitate superioarăPARLAMENTUL EUROPEAN ŞI CONSILIUL UNIUNII EUROPENE,având în vedere Tratatul privind funcţionarea Uniunii Europene, în special articolul 207,având în vedere propunerea Comisiei Europene ,după transmiterea proiectului de act legislativ către parlamentele naţionale,hotărând în conformitate cu procedura legislativă ordinară,întrucât:1.  Prin scrisoarea din 12 mai 2009, Consiliul a aprobat un memorandum de înţelegere între Statele Unite ale Americii şi Comisia Europeană referitor la importul de carne de vită provenind de la animale netratate cu anumiţi hormoni de stimulare a creşterii şi la taxele majorate aplicate de Statele Unite anumitor produse din Comunităţile Europene; memorandumul a fost semnat la Geneva, la 13 mai 2009. Scopul acestui memorandum de înţelegere este soluţionarea litigiului de lungă durată dintre Uniunea Europeană şi Statele Unite ale Americii în cadrul OMC referitor la carnea de vită cu hormoni, Comunităţile Europene - Măsuri privind carnea şi produsele din carne (hormoni) (DS 26).2.  Guvernul Canadei şi Comisia Europeană au ajuns la o înţelegere, aşa cum rezultă din memorandumul de înţelegere semnat la Geneva la 17 martie 2011 privind o foaie de parcurs a măsurilor care trebuie întreprinse în ceea ce priveşte importurile de carne de vită de calitate superioară în Uniunea Europeană şi nivelul taxelor majorate aplicate de Canada anumitor produse din Uniune în legătură cu litigiul din cadrul OMC Comunităţile Europene - Măsuri privind carnea şi produsele din carne (hormoni) (DS 48).3.  Ambele memorandumuri prevăd acorduri în trei etape care reduc nivelul sancţiunilor impuse de Statele Unite şi Canada asupra produselor din Uniune. Uniunea majorează progresiv contingentul tarifar pentru carnea de vită de calitate superioară netratată cu hormoni de creştere şi respectă pe deplin alte cerinţe ale UE în materie de import.4.  Ca urmare a semnării memorandumului de înţelegere cu Statele Unite ale Americii, Regulamentul (CE) nr. 617/2009 al Consiliului[5] a deschis un contingent tarifar comunitar anual de import de 20 000 de tone (etapa întâi), exprimat în greutatea produsului, pentru carnea de vită de calitate superioară, proaspătă, refrigerată sau congelată clasificată la codurile NC 0201, 0202, 0206 10 95 şi 0206 29 91.5.  Memorandumul de înţelegere încheiat cu Guvernul Canadei prevede o majorare a cantităţii iniţiale de 20 000 de tone cu 1 500 de tone. El prevede de asemenea ridicarea de către Canada a tuturor sancţiunilor rămase imediat după semnarea memorandumului de înţelegere.6.  Calendarul stabilit prin memorandumul de înţelegere încheiat cu Statele Unite prevede majorarea cu 25 000 de tone a cantităţii respectivului contingent tarifar, în momentul în care ambele părţi intră în faza a doua a memorandumului de înţelegere, care implică ridicarea restului sancţiunilor impuse în prezent de Statele Unite.7.  Calendarul stabilit prin memorandumul de înţelegere încheiat cu guvernul Canadei prevede majorarea cu 3 200 de tone a cantităţii respectivului contingent tarifar, în momentul în care ambele părţi intră în faza a doua a memorandumului de înţelegere.8.  În vederea asigurării unor condiţii uniforme de punere în aplicare a Regulamentului (CE) nr. 617/2009, Comisiei trebuie să i se confere competenţe de executare. În special, Comisia trebui abilitată să suspende contingentul tarifar, în totalitate sau în parte, în cazul în care măsurile planificate în oricare dintre cele două memorandumuri nu sunt întreprinse sau menţinute de către Statele Unite, respectiv Canada. Aceste competenţe trebuie exercitate în conformitate cu Regulamentul (UE) nr. 182/2011 al Parlamentului European si al Consiliului din 16 februarie 2011 de stabilire a normelor şi principiilor generale privind mecanismele de control de către statele membre al exercitării competenţelor de executare de către Comisie[6].9.  Prin urmare, Regulamentul (CE) nr. 617/2009 trebuie modificat în consecinţă,ADOPTĂ PREZENTUL REGULAMENT:Articolul 1Regulamentul (CE) nr. 617/2009 se modifică după cum urmează:(1) Articolul 1 se modifică după cum urmează:(a) alineatul (1) se înlocuieşte cu următorul text:„1. Se deschide un contingent tarifar anual al Uniunii, cu numărul de ordine 09.4449, pentru importul a 21 500 de tone, exprimate în greutate de produs, de carne de vită de calitate superioară, proaspătă, refrigerată sau congelată, clasificată la codurile NC 0201, 0202, 0206 10 95 şi 0206 29 91.”(b) Se introduce următorul alineat (1a):„1a. Începând de la 1 august 2012, contingentului tarifar anual de import al Uniunii menţionat la alineatul (1) se majorează la 48 200 de tone, exprimate în greutate de produs.”(2) Articolul 2 se înlocuieşte cu următorul text:„Articolul 21. Contingentul tarifar prevăzut la articolul 1 este gestionat de Comisie în conformitate cu procedura prevăzută la articolul 2a alineatul (2).2. Aplicarea contingentului tarifar prevăzut la articolul 1 poate fi suspendată de Comisie în totalitate sau în parte, atât în cazul în care Statele Unite nu întreprind măsurile prevăzute în memorandumul de înţelegere dintre Statele Unite şi Comisia Europeană*, cât şi în cazul în care Canada nu întreprinde măsurile prevăzute în memorandumul de înţelegere dintre guvernul Canadei şi Comisia Europeană **. Comisia acţionează în conformitate cu procedura prevăzută la articolul 2a alineatul (2).* Memorandumul de înţelegere dintre Statele Unite ale Americii şi Comisia Europeană referitor la importul de carne de vită provenind de la animale netratate cu anumiţi hormoni de stimulare a creşterii şi la taxele majorate aplicate de Statele Unite anumitor produse din Comunităţile Europene, aprobat de Consiliu prin scrisoarea din 12 mai 2009 şi semnat la Geneva la 13 mai 2009.** Memorandumul de înţelegere dintre guvernul Canadei şi Comisia Europeană referitor la importul de carne de vită provenind de la animale netratate cu anumiţi hormoni de stimulare a creşterii şi la taxele majorate aplicate de Canada anumitor produse din Uniunea Europeană, semnat la Geneva la 17 martie 2011.”(3) Se introduce următorul articol 2a:„Articolul 2a1. Comisia este asistată de Comitetul de gestionare a organizării comune a pieţelor agricole, instituit prin articolul [195 alineatul (1)] din [Regulamentul (CE) nr. 1234/2007]. [ Regulamentul nr. 1234/2007 se află în curs de reformare ]2. În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.”Articolul 2Prezentul regulament intră în vigoare în a şaptea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale şi se aplică direct în statele membre.Adoptat la […],Pentru Parlamentul European Pentru ConsiliuPreşedintele PreşedinteleFIŞĂ FINANCIARĂ |DATA: 23.5.2011 |1. | LINIE BUGETARĂ: Capitolul 12 – Taxe vamale şi alte taxe | CREDITE: DB2012: 19 171.2 |2. | TITLU: Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 617/2009 al Consiliului de deschidere a unui contingent tarifar autonom pentru importurile de carne de vită de calitate superioară |3. | TEMEI JURIDIC: Articolul 207 din Tratatul privind funcţionarea Uniunii Europene |4. | OBIECTIVE: Deschiderea şi modificarea contingentului tarifar autonom pentru importul de carne de vită de calitate superioară, proaspătă, refrigerată sau congelată |5. | IMPLICAŢII FINANCIARE | PERIOADĂ DE 12 LUNI (milioane EUR) | EXERCIŢIUL FINANCIAR ÎN CURS 2011 (milioane EUR) | EXERCIŢIUL FINANCIAR URMĂTOR 2012 (milioane EUR) |5.0 | CHELTUIELI - DIN BUGETUL CE (RESTITUIRI/INTERVENŢII) - DIN BUGETELE NAŢIONALE - ALTELE | - | - | - |5.1 | VENITURI - RESURSE PROPRII ALE CE (PRELEVĂRI/TAXE VAMALE) | - | - | - 4.6 |2013 | 2014 | 2015 | 2016 |5.0.1 | CHELTUIELI ESTIMATE | - | - | - | - |5.1.1 | VENITURI ESTIMATE | - | - | - | - |5.2 | METODĂ DE CALCUL: |6.0 | POATE FI FINANŢAT PROIECTUL PRIN CREDITE ÎNSCRISE LA CAPITOLUL CORESPUNZĂTOR DIN BUGETUL ACTUAL? | DA NU |6.1 | POATE FI FINANŢAT PROIECTUL PRIN TRANSFER ÎNTRE CAPITOLELE BUGETULUI ACTUAL? | DA NU |6.2 | VA FI NECESAR UN BUGET SUPLIMENTAR? | DA NU |6.3 | VOR TREBUI INCLUSE CREDITE ÎN BUGETELE VIITOARE? | DA NU |OBSERVAŢII: Măsura are drept obiectiv modificarea contingentului tarifar anual autonom pentru importurile de carne de vită de calitate superioară în cadrul memorandumurilor de înţelegere privind „carnea de vită cu hormoni" încheiate între UE-SUA şi UE-Canada. Acest contingent a fost stabilit iniţial prin Regulamentul (CE) nr. 617/2009 al Consiliului. El majorează contingentul tarifar cu 1 500 de tone în prima etapă după încheierea memorandumului de înţelegere UE-Canada. În etapa a doua (începând din august 2012) se prevede o majorare a contingentului tarifar cu 26 700 de tone, conform memorandumurilor de înţelegere încheiate între UE-SUA, respectiv UE-Canada. Taxa vamală este fixată la 0. Majorarea contingentului de la 20 000 la 48 200 de tone este compusă aproape în majoritate din cantităţi care nu ar fi fost importate în absenţa acestui contingent tarifar. Cu toate acestea, este posibil ca ea să înlocuiască, într-o măsură marginală potenţial limitată, cantităţi importate în prezent pentru care se percepe taxa vamală de import integrală. Cantităţile exacte sunt dificil de cuantificat în momentul de faţă. În ipoteza că un maximum de 5% din noul contingent suplimentar ar înlocui cantităţile importate în prezent, luând în calcul un preţ la carnea dezosată de 10 000 EUR/t şi taxele vamale aplicate naţiunii celei mai favorizate, pierderea maximă de impact s-ar ridica la aproximativ 4,6 milioane EUR net, după deducerea costurilor de colectare pentru statele membre*. *(5 % x 28 200) x (10 000 EUR/t x 12,8 %+3 034 EUR/t) = 6,08 milioane EUR. Net, după deducerea costurilor de colectare de 25 %: 6,08 milioane EUR x (1 – 25 %) = 4,6 milioane EUR |[1] WT/DS26 şi 48.[2] Documentul WT/DS26/28 din 30 septembrie 2009.[3] Documentul WT/DS48/26 din 22 martie 2011.[4] Rezoluţia Parlamentului European din 8 martie 2011 privind agricultura UE şi comerţul internaţional, 2010/2110(INI).[5] JO L 182, 15.7.2009, p. 1.[6] JO L 55, 28.2.2011, p. 13.